NaiveNeuron/SloPal huggingface dataset:
I. Mikloš, podpredseda vlády a minister financií SR: (2005-02-02):
Vláda Slovenskej republiky vníma dôvody uvádzané v návrhu poslancov ako politicky vykonštruované a účelové a predkladá k nim nasledovné vecné zdôvodnenie skutočností, ktoré sú predmetom uvedeného návrhu. Vláda považuje za neštandardné odvolávanie člena vlády z dôvodov, ktoré už raz boli prednesené a boli vyvrátené. Súčasné dôvody, ktoré sa uvádzajú, sú preto vykonštruované a zavádzajúce. Minister práce, sociálnych vecí a rodiny neporušil žiadny zákon. Všetky záväzky, ktoré mu vyplynuli a vznikli voči verejným inštitúciám, patria do obdobia, keď nepôsobil vo funkcii ministra, zároveň aj v tomto období boli všetky záväzky vyrovnané. Ľudovít Kaník mal všetky svoje záväzky voči Sociálnej poisťovni vyrovnané k júnu 2000, to znamená viac než dva roky pred parlamentnými voľbami. Sociálna poisťovňa pristúpila na konci roka 2001 k rozhodnutiu plošne odpustiť penále všetkým podnikateľským subjektom, ktoré majú uhradené všetky platby do poistných fondov, to znamená rok pred parlamentnými voľbami. Generálny pardon môže byť udelený len vtedy, ak má subjekt vyrovnané všetky záväzky voči Sociálnej poisťovni, iné dôvody zákon nepozná. A rovnako nie sú možné ani ďalšie iné subjektívne posúdenia o udelení či neudelení pardonu. Chcem zdôrazniť, že Ľudovít Kaník mal uhradené svoje záväzky ešte predtým, ako sa vôbec o tom, že bude generálny... (Ruch v sále.)
Danko, Andrej, predseda NR SR (2017-03-31):
Ďakujem veľmi pekne, pán poslanec Paška. Nasleduje reakcia europoslancov, ktorí by mali vystúpiť v rokovacej sále v rozsahu piatich minút. Ja by som navrhoval ten spoločný pult, aj keď sme technicky schopní vás zapojiť z miesta. Keďže nemáte možnosť sa prihlásenia, je tu žiadosť len o jednu výnimku, kedy si myslím, že nie je žiaden problém ústretovo vyjsť pánovi europoslancovi Sulíkovi, aby vystúpil prvý, a potom by sme išli v poradí, v akom ste vystupovali, to znamená pri dodržaní toho, ako nasledovalo jednotlivé vystúpenie europoslancov. Ak odpustíte, túto výnimku pánovi europoslancovi radi dáme. Nech sa páči.
Kolesík, Andrej, poslanec NR SR (2011-07-08):
Ďakujem, pán predseda, dávam námietku voči tomuto návrhu pána ministra.
Janíková, Mária, poslankyňa NR SR (2015-04-16):
Pán Brocka, povedali ste, že je donebavolajúca nespravodlivosť odvolať pána Figeľa. No ja poviem, donebavolajúca nespravodlivosť je, že ste robili, tí ľudia, ktorí robili na tých stavbách, nedostali peniaze, tie ich rodiny nemajú z čoho žiť a neni sú to len nezaplatené faktúry jedného roka, dvoch rokov, sú to viaceré roky. Donebavolajúca nespravodlivosť je to, že pán Figeľ získal od mesta Bratislava v roku 2000 byt s rozlohou 156 metrov štvorcových, ktorý si odkúpil za 1 805 eur. Donebavolajúce je aj to, že v roku 2005 až v roku 2011, keď sa dvakrát prerokovával tento zákon o reštrukturalizácii, ste zaň hlasovali celá opozícia. Ani jeden smerák zaň nehlasoval. A donebavolajúce je aj to, že dlhé roky vieme o tomto probléme, a KDH, kvázi kresťanská strana, ako si hovoríte, že ste kresťania, nechcete riešiť tento problém. Že sme tu už dávno mohli včera vyriešiť, mohli sme otvoriť prvé čítanie a mohli sme týmto ľuďom pomôcť. A nehnevajte sa, naša strana nie sú boľševici (reakcia z pléna), naša strana, nechajte ma rozprávať, nebuďte nervózny... (Prerušenie vystúpenia predsedajúcim.)
P. Hrušovský, predseda NR SR: (2002-11-06):
Nech sa páči. E. Černá, poslankyňa: Vážený pán predseda, vážení páni ministri, vážení kolegovia. Predkladám spravodajskú správu k vládnemu návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov, tlač 66. Vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 2. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Z dôvodovej správy vyplýva, že podľa platného zákona v roku 2003 by sa mal zamestnancom verejnej služby poskytnúť ďalší plat vo výške polovice funkčného platu. Touto úpravou sa ruší predmetné ustanovenie. Podľa zákona č. 331/2002 Z. z. a zákona č. 408/2002 Z. z. sa mal tarifný plat vymenovaných skupín zamestnancov s účinnosťou od 1. januára 2003 určovať podľa osobitných stupníc. Navrhovanou úpravou sa posúva účinnosť tohto ustanovenia na 1. september 2003. Prijatie týchto zmien v podmienkach odmeňovania zamestnancov vo verejnej službe si vyžaduje príprava návrhu štátneho rozpočtu na rok 2003. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Ďakujem.
Hrnčiar, Andrej, podpredseda NR SR (2017-10-11):
Prosím určeného spravodajcu z výboru pre vzdelávanie, vedu, mládež a šport poslanca Pavla Gogu, aby informoval Národnú radu o výsledku rokovania výboru o tomto návrhu vlády.
Krajniak, Milan, poslanec NR SR (2017-06-21):
Pán kolega Bublavý, začnem vami. Ja nechcem odbrzdiť dlhovú brzdu alebo ju uľahčiť. Ja chcem sprísniť dlhovú brzdu. Sprísniť dlhovú brzdu a súčasne vytvoriť priestor, aby mohli fungovať strategické investície štátu aj po roku 2020. Ak dokážeme nájsť tú, ľudovo povedané, brzdu na kradnutie a teraz baviť sa o tom, že ako robiť tie strategické investície, tak podľa mňa sa o tom dá hovoriť. Ak toto spojíme, potom má zmysel o tom hovoriť. Lebo potom sa bavíme, že či sa to dá, či sa to nedá, ako sa to dá, ako sa to nedá, a buď dospejeme k nejakému spoločnému riešeniu, alebo nie. Ale tieto dve veci tam musia byť spolu, aby to malo zmysel. Pán kolega Číž, strategické investície štátu, bavíme sa o nich preto, lebo tie idú cez volebné obdobia, tie sa nikdy nestihnú spraviť za rok alebo za dva. V takom prípade si myslím, že je úplne legitímne, že predsedom toho výboru pre strategické investície štátu bude poslanec opozície vždy. Lebo on má kontrolovať, či tie peniaze sú vynakladané náležito na to, čo majú, a efektívne, to znamená, či sa nerozkradnú. A teraz to poviem tak, žiaľ, vy viete ten môj názor, že ma mrzí, že už poslanci SMER-u tu v budúcom volebnom období nebudú, lebo tak, bohužiaľ, neprejdú tými občanmi, ale keby náhodou, tak aj pre vás predsa bude dôležité, aby keď budeme vládnuť po budúcich voľbách, ste nás mohli kontrolovať, či tie strategické investície štátu robíme s patričnou zodpovednosťou a starostlivosťou. Pán kolega Heger, mne nevadí, ak tá daňová medzera je čím nižšia. Ja držím palce tejto vláde, ak sa to urobí, to, čo sme hovorili, tých 5 %, tak... (Prerušenie vystúpenia časomerom.)
Petrík, Simona, poslankyňa NR SR (2019-02-12):
Ďakujem. My by sme to aj radi všetko dali do jedného, lebo je to naozaj balíček antibyrokratických zákonov, ale keďže každé to opatrenie sa týka iného zákona, musíme to rozdeliť do patričných návrhov zákonov, preto ich je tak veľa. Takže v skratke uvediem, veľmi v skratke, tiež tento návrh zákona. Týka sa koncesionárskych poplatkov. V podstate navrhujeme alebo spresňujeme v tomto zákone, aby sa koncesionárske poplatky neplatili za dohodárov, a zároveň spresňujeme aj to, že koncesionárske poplatky sa neplatia za zamestnancov na materskej a rodičovskej dovolenke. Toľko na úvod. Hlásim sa do rozpravy ako prvá, aby som návrh uviedla. Ďakujem.
P. Hrušovský, predseda NR SR: (2004-12-01):
Sme v treťom čítaní . Otváram rozpravu. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi návrhmi s odporúčaním gestorského výboru...
Blanár, Juraj, podpredseda NR SR (2021-06-29):
Na vaše vystúpenie evidujem šesť faktických poznámok, pán poslanec. Ako prvý pán poslanec Milan Mazurek.
A. Belousovová, podpredsedníčka NR SR: (2008-10-28):
Otváram všeobecnú rozpravu. Do rozpravy som nedostala žiadnu písomnú prihlášku. Preto sa pýtam, či sa chce niekto prihlásiť do rozpravy ústne. Ústne sa prihlásil do rozpravy pán poslanec Andruskó, pán poslanec Mikloško, Fronc, pani poslankyňa Szögedi, pán poslanec Szigeti, Biró. Ďalej? To je všetko. Uzatváram možnosť podanie ústnych prihlášok do rozpravy. A slovo má pán poslanec Andruskó. Nech sa páči.
Simon, Zsolt, poslanec NR SR (2013-06-17):
Ďakujem pekne. Kolega Ivan, musím povedať, že asi tá posledná stať tvojho vystúpenia bola tým najviac meritórnym pre mňa, kde si poukázal na dvojtvárnosť poslancov zo SMER-u. Slúžia tomu, čo sa im zavelí. Keby to tak nebolo, tak výbor neprijme uznesenie o tom, že už sa tomu nebude venovať. Výbor parlamentu, ktorý má toto v náplni a má sa s tým starať, tak vládni poslanci, ktorí majú väčšinu v tomto výbore, si odsúhlasia, že tak dosť, tejto téme sa viac zaoberať nebudeme, lebo je nám to nepríjemné. A nám, aj mne je nepríjemné to, že sa vo Vojenskom spravodajstve rozkráda verejný majetok za bohvieakým účelom. Ďakujem.
Sulík, Richard, predseda NR SR (2011-09-14):
Pán Paška, ani raz, ani raz?
Pellegrini, Peter, predseda NR SR (2024-02-09):
84.	Vážené panie poslankyne, vážení páni poslanci, budeme pokračovať hlasovaním. Ešte predtým mi dovoľte, aby som vás informoval, že minister financií z dôvodu zahraničnej pracovnej cesty požiadal o prerokovanie návrhov, ktoré predkladá na rokovanie Národnej rady na budúci týždeň v utorok ráno. Sú to tlače 51, 52, 130, 131, 132 a 144. Preto podávam návrh na prerokovanie týchto tlačí v uvedenom termíne. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) Prítomných 116, za 110, zdržali sa 4, nehlasovali 2. Návrh sme schválili. Ďalej podávam, podávam návrh, aby sme body 16 a 17, to sú tlače 53 a 135, 53 je návrh zákona o ochrane spotrebiteľa, štandardné prvé čítanie, a tlač 135 je o zlepšovaní podnikateľského prostredia, štandardné prvé čítanie, z dielne ministerky hospodárstva, vzhľadom na jej zahraničnú pracovnú cestu prerokovali budúci týždeň v utorok o štrnástej hodine. Je všeobecný súhlas? (Súhlasná reakcia pléna.) Ďakujem veľmi pekne. Ďalej podávam návrh, aby sme tlače ministra vnútra, tlač 110 a tlač 111, to sú body 14 a 15, to je zákon o ochrane oznamovateľov, návrh na skrátené a návrh samotný o ochrane oznamovateľov, tlač 111, bod 15, aby sme tieto dva body presunuli na utorok 20. februára o deviatej hodine. Je všeobecný súhlas? (Súhlasná reakcia pléna.) Ďakujem veľmi pekne. Panie poslankyne, páni poslanci, pristúpime teraz k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa stavebný zákon, tlač 147. Prosím teraz pána poslanca Jaroslava Mega, aby hlasovanie uviedol. [Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 147.]
Šeliga, Juraj, podpredseda NR SR (2020-12-03):
Chcete nejako reagovať?
B. Bugár, podpredseda NR SR: (2002-03-21):
Pani poslankyňa Podhradská. M. Podhradská, poslankyňa: Ďakujem za slovo, pán podpredseda. Ja chcem poďakovať pánovi poslancovi Husárovi, že hovoril o metódach pána premiéra a veľmi príhodne a príznačne ich nazval klamstvom, lebo mi vlastne umožnil dopovedať moju faktickú poznámku k predrečníkovi, keď som začala hovoriť o nezamestnanosti a o štatistikách okolo nezamestnanosti, lebo je to jedno z veľkých Dzurindových klamstiev. Štatistika súčasne vykazuje, že máme na Slovensku 20,7 % nezamestnaných. Len zabúda sa dodať, že Dzurindova vláda zaviedla novú metodiku výpočtu v nezamestnanosti a keby sa vypočítavala nezamestnanosť podľa metódy, ktorá sa aplikovala za čias Mečiarovej vlády, tak by skutočná nezamestnanosť dosiahla až 27 %. Ale napriek tomu všetkému si táto vláda hovorí, že je prointegračná. Zaujímavá je napríklad okolnosť, že na nedávnom stretnutí premiérov krajín Európskej únie v Barcelone sa prijali rôzne predsavzatia. Jedným z tých predsavzatí je v Európskej únii dosiahnuť plnú zamestnanosť do roku 2010. Myslím si, že Európska únia sa veľmi poteší Slovensku, keď jej donesieme takú skupinu nezamestnaných, akú pripravila Dzurindova vláda. Ale, že klamstvo je choroba, ktorá je chytľavá, dokazuje aj stanovisko vlády v oblasti kultúry, kde si pán Kňažko dovolí tvrdiť, že fond Pro Slovakia a účelové transfery prestali byť ministrovou voľnou úvahou... Podotýkam, že nikdy neboli! Ďalej hovorí, že rozhodujú o nich komisie zložené z nezávislých odborníkov a napriek všetkému sa darí postupné zvyšovanie finančných objemov do týchto mechanizmov. Pravda je taká, že je to úplne naopak.
Paška, Pavol, predseda NR SR (2012-06-28):
Ďakujem pekne, pán poslanec. Písomne je ešte prihlásený do rozpravy pán poslanec Kaník.
Laurenčík, Milan, podpredseda NR SR (2021-03-19):
Poslednú faktickú poznámku má pán poslanec Radovan Kazda.
Verešová, Anna, poslankyňa NR SR (2016-05-18):
Ďakujem pekne za slovo. Ďakujem aj vám, pani poslankyňa. Presne o tom som chcela vo svojej faktickej poznámke, sa prihovoriť k tomu, čo ste hovorili na konci svojej rozpravy. To je to, že v našej krajine sa totižto stal z podnikateľa, v úvodzovkách, nepriateľ. Takže vždy, keď poviete, že podnikateľské prostredie a podnikateľ, tak sa zježia niekomu vlasy. A presne to som chcela hovoriť, že skutočne zdravotná pracovná služba zaťažuje úplne všetkých, že to treba spomenúť, zariadenia sociálnych služieb, detské domovy, všetky tieto inštitúcie, organizácie, ktoré robia verejne prospešnú činnosť, verejné služby, služby vo verejnom záujme, a je to presne o týchto číslach, o ktorých ste hovorili. Ďakujem vám za to. A ja som presvedčená, že nebudú poslanci vládnej koalície čakať do roku 2020, ale že už dnes urobia všetko preto, aby naozaj tá legislatíva nebola len v prospech týchto firiem, pretože v žiadnom prípade tento návrh neohrozuje zamestnanca, absolútne neohrozuje jeho zdravie. Takže je to zaťažujúce, vynáša to finančné prostriedky iba tým, ktorí sa snažia naozaj vytvárať pracovné miesta a zamestnávať ľudí. Ďakujem vám.
Bugár, Béla, podpredseda NR SR (2017-10-10):
Teraz prerušujem rokovanie o tomto bode programu. Za chvíľočku pristúpime k odhlasovaniu dvoch, pokiaľ dobre vidím, dvoch prerokovaných bodov a potom, tak ako to máme v programe, čo sme aj odsúhlasili, budeme pokračovať bodmi ministra financií. (Prestávka.) (Po prestávke.)
Simon, Zsolt, poslanec NR SR (2018-10-16):
Ďakujem pekne. Vážený pán kolega Martinák, v prvom rade chcem povedať, že v tomto zákone a v žiadnom zo zákonov na Slovensku týkajúcich sa vodného hospodárstva, obmedzenia vodného hospodárstva nie je spomenutá žiadna náhrada vlastníkovi alebo užívateľovi pozemkov, teda vlastníkovi, a to považujem za rozpor s Ústavou Slovenskej republiky, ktorý hovorí o tom, že obmedziť vlastnícke právo je možné len základe zákona a za primeranú náhradu. Zákon obmedzovať vlastníctvo obmedzuje a primeranú náhradu neukladá. Chcem poukázať na paralelu. Lesy alebo chránené územia v 5. stupni ochrany sa rieši aj financovanie odškodnení tých vlastníkov, tu ich ideme obmedziť, ale nič ich, nič im neriešime. Ja chápem, že je to verejný záujem, však ste to dostali do ústavy, chránite vodu. Ale darmo chránite vodu, keď voda na Žitnom ostrove je tam, kde je najviac toho, sa znečisťuje zo zdroja z Bratislavy z Dimitrovky. Povedal tu niekto, vyčíslil alebo zaoberá sa s tým ministerstvo, že koľko nás bude stáť čistenie tých, tejto vody? Veď vo Vrakuni je už 10 rokov alebo koľko zakázané čerpať a používať vodu na zavlažovanie. To, že z tejto mapy ako Vrakuňa vypadne, že už nie je v Žitnom ostrove, alebo tá časť sa trošku upravila, lebo hranica sa posunula, to je jedna vec. Ale kontrolovať modernizáciu, povedzte mi, kto bude kontrolovať modernizáciu? Kto je za to zodpovedný? Lebo inšpekcia nie. Ministerstvo pôdohospodárstva to nemá vo svojej kompetencii. Kto to má urobiť? Tak potom načo je takýto zákon, kde napíšete povinnosť... (Prerušenie vystúpenia časomierou a reakcia z pléna.)
Karahuta, Jaroslav, poslanec NR SR (2023-06-15):
Ďakujem pekne za slovo. Čo sa týka nerovnosti na trhu, je zásadný rozdiel medzi zdravotníctvom a lesníctvom alebo poľnohospodárstvom, je v tom, že to zdravotníctvo je regulárne odvetvie, tie výkony sú nejakým spôsobom regulované cez zdravotné poisťovne, takže tam je to trošku iné. Ten rozdiel je v tom, že obidvaja ťažia ten istý smrek, ten istý buk, sú na jednom, jednom trhu, čiže ten buk alebo ten smrek budú predávať, ale ten súkromník nedostane tých niekoľko miliónov na tých pár hektárov, ale tá štátna organizácia tých niekoľko miliónov dostane. To je ten zásadný rozdiel. (Reakcia z pléna.) Dostane ich! Teraz, teraz sme to schválili. A to je ten rozdiel nerovného postavenia na trhu. Kým ten súkromník si musí zarobiť tie peniaze, čiže súkromný lekár alebo štátny lekár musí urobiť výkon, aby tie peniaze dostal, tak tá ŠOP-ka tie peniaze dostane tak či tak, ešte ani nič robiť nemusí a ešte bude chválená za to, že chráni životné prostredie. Tuto, toto je hospodársky subjekt a toto je iný subjekt. Ale v tomto ozaj, čo sa týka tohto zákona, tohto zákona, tak ja si myslím, som presvedčený, že u nás v klube tento zákon podporený nebude, pretože rozdiel od toho predchádzajúceho zákona, tam sa ešte nejaké veci dajú zmeniť, hej, vyhodíme tam nejaké tie ustanovenia, ktoré sú, ktoré sú prílepkom k tej podstate tých skládok. Tento zákon sa opraviť nedá, ten sa dá urobiť iba nový alebo úplne ho zrušiť, hej? Je neopraviteľný. To je vyložene akože, keď niekto nevie spievať, tak ho nenaučíte nikto nikdy. Ďakujem pekne.
Suja, Miroslav, poslanec NR SR (2021-03-19):
Ďakujem za slovo, pán podpredseda. Súhlasím s vami, že situácia je veľmi vážna, pán podpredseda Blanár. Ale problémom, pán podpredseda, je, že už aj parlament je v kríze a nielen vláda. A väčšinu poslancov nezaujíma potreba bežných ľudí a ich ochrana, ako ste hovoril, ale zaujímajú ich len mocenské boje a ako udržať vládu a ako ostať pri koryte. To jediné zaujímajú, zaujíma Národnú radu, čo sa týka poslancov národnej koalície. Sme toho svedkami posledné tri dni, keď vidíme, že desiatky bodov prepadajú, lebo sa nevedia dohodnúť, ak sa tu obchoduje, kšeftuje. Tu vidíme, aké sú medziľudské vzťahy v rámci jednotlivých klubov, nie medzi klubmi, v jednotlivých kluboch, že nedokážu prísť ako spravodajca vlastnej kolegyni na predloženie zákona. Kde dospel tento parlament? Tak ako aj vy, aj ja som sa rozprával s dvoma pamätníkmi, ktorí hovoria, že to tu v živote nebolo, a dúfam, že to ani už nebude. Vy ste hovoril o ministerke Kolíkovej. Ministerka Kolíková, ministerka spravodlivosti, tu na tom mieste, kde sedíte vy, nám klamala do očí, poslancom Národnej rady, keď predkladala materiál a hovorila niečo iné, ako bolo v materiáli! Lebo Ondro Dostál jej to bez jej vedomia tam dostal, nejako to klamstvo, a ona, chúďa, o tom nevedela. Viete, najlepšie to vystihol poslanec Európskeho parlamentu Pollák, keď povedal na Kolíkovú kauzu a poukázal na kauzu Lučanskom. Preto ona od začiatku nič nehovorí, lebo má za prstami, mohli by ju pekne a pekne dať dole a takisto zaklopať aj u nej NAKA za Lučanského... (Prerušenie vystúpenia časomerom.)
Bihariová, Irena, poslankyňa NR SR (2024-02-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Záborská, Anna, poslankyňa NR SR (2021-11-09):
Ďakujem pekne, pán predseda. Pán minister, Janko, ďakujem pekne, že si sa pozrel na tento návrh zákona z viacerých uhlov pohľadu. Určite by sme mohli o tom hovoriť, aj o tých témach, ktoré si otvoril, ktoré možno nie na všetko by sme našli celkom rovnaký názor. Ja sa, chcem len podčiarknuť a myslím, že si tomu venoval dosť pozornosti a to je, a to je poučenie tej ženy tehotnej predtým, ako sa rozhodne ísť alebo neísť na potrat, na umelé ukončenie tehotenstva. A aj my venujeme tomu pozornosť. Chceme, aby tieto informácie ona dostala ústne od lekára, ale aby to dostala aj písomne, aby sa mohla k tomu potom doma vrátiť. Spomenul si otázku antikoncepcie. Samozrejme, že ja považujem informáciu o antikoncepcii a o prirodzených metódach plánovania rodičovstva za veľmi dôležité, ale keď si prestavíme situáciu, že príde žena, ktorá je tehotná, a rozhoduje sa o tom, či pôjde na potrat, ja si myslím, že vtedy ona vôbec nie je disponovaná preto, aby jej rozprával ten lekár, aké sú metódy antikoncepcie alebo čo by mala robiť, aby neotehotnela. Ja teda keby som bola na jej mieste, tak poviem, pán doktor to ste mi mali povedať predtým, ako som otehotnela. Každá žena po interrupcii alebo po pôrode príde k lekárovi na kontrolu a vtedy, si myslím, že je ten moment, kedy by jej mal povedať, ako by sa mala potom správať, keď chce alebo nechce ďalšie dieťa. Ďakujem pekne.
T. Cabaj, podpredseda NR SR: (2009-05-20):
Slovo má pán kolega Brocka s faktickou poznámkou.
Zmajkovičová, Renáta, podpredsedníčka NR SR (2012-05-04):
Na vystúpenie pána poslanca Škripeka traja poslanci. Uzatváram možnosť prihlásiť sa s faktickou poznámkou. Pán poslanec Hlina, nech sa páči.
Kollár, Boris, predseda NR SR (2021-12-03):
Ďakujem, prosím, prezentujme sa a hlasujeme. (Hlasovanie.) Prítomných 143 poslancov, za 89, proti 54. Konštatujem, že Národná rada po opätovnom prerokovaní schválila novelu zákona č. 409/2011 Z. z. o niektorých opatreniach na úseku environmentálnej záťaže, vrátenú prezidentkou Slovenskej republiky. Teraz nasleduje hlasovanie v druhom čítaní o vládnom návrhu zákona, ktorým sa mení zákon č. 2015/2021 Z. z. o podpore v čase skrátenej práce, ktorý prerokovávame v skrátenom legislatívnom konaní (tlač 805). Dávam slovo spoločnému spravodajcovi z výboru pre sociálne veci, predsedovi tohto výboru poslancovi Vladimírovi Ledeckému, aby hlasovanie uvádzal. (Hlasovanie o vládnom návrhu zákona, ktorým sa mení zákon č. 215/2021 Z. z. o podpore v čase skrátenej práce a o zmene a doplnení niektorých zákonov a ktorým sa mení zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 805.)
Mikloško, Jozef, poslanec NR SR (2014-06-06):
Ďakujem. Táto novela patrí skutočne k novelám, ktoré sú tu pre ľudí, ktoré im chcú uľahčiť život. Miesto toho, aby ľudí sekírovali a hneď dávali veľké pokuty, tak im tento život uľahčuje. Už si spomínal, pán poslanec, že keď poisťovňa môže upozorniť na končiacu poistku auta, bytu, domu, tak prečo by to nemohli aj okresné úrady takto, aspoň mesiac predtým. Dokonca tie poisťovne ešte dávajú aj mesačnú lehotu, že keď nezaplatíš, ešte mesiac ti platí poistka bytu, domu alebo aj auta. To, že okresný úrad, keď stíha a uloží pokutu, tak by mal stihnúť aj to oznámenie, keď sa blíži „deadline“ pred tou STK-čkou, to je celkom logické. Ten argument, že okresné úrady to nestíhajú, je vec len ich negramotnosti. Robí to počítač, zistí, prešlo to, dátum je väčší, bum, už to aj pošle a ani netreba obálku podpísať, zalepí sa to, mašina. Posledná poznámka je k informačnému systému. Dať zaň, nový informačný systém, 30 miliónov eur, sa mi zdá absurdné. Dnes všetky ministerstvá majú informačné systémy, databázové, expertné, ktoré sú tzv. prázdne. Do nich stačí dodať údaje a tuná tie údaje, to je päť údajov o aute, kedy je technická, aj číslo toho, číslo hentoho. Robiť nový informačný systém pre to, sa mi zdá absurdné, netreba ho. Stačí nejaký iný upraviť. Iste by bolo dobré mať taký informačný systém, ale za 35 miliónov, dá sa to za desatinu z toho stihnúť len naplnením prázdnych informačných databáz alebo expertných systémov. Ďakujem.
Šeliga, Juraj, podpredseda NR SR (2021-04-01):
Ďakujem pekne, pani poslankyňa Andrejuvová, za informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Pýtam sa, či všeobecným súhlasom berieme túto informáciu na vedomie. (Nesúhlasná reakcia pléna.) Neberiete ju na vedomie? V poriadku. Prezentujme sa, prosím a hlasujme. (Reakcie z pléna.) Tak povedali že nie, tak nie. (Ruch v sále.) 	Poprosím o pokoj, keďže nefunguje dobre, už toto dobehne, bude to neplatné hlasovanie, pretože vám nefungujú hlasovacie zariadenia. Vytiahnite, prosím, všetci karty. Ešte raz vás poprosím, aby naozaj bola istota, vytiahnite karty, dajte ich naspäť, pretože ten systém sa viackrát reštartoval. Aby ste vy raz nešli na nejaké miesto, že vás nebudú chcieť zobrať na vedomie. Dobre. Hlasujeme o uznesení, ktoré bolo prednesené pani poslankyňou Andrejuvovou o tom, že berieme na vedomie to, že prichádzajú ako náhradníci noví poslanci. Prezentujme sa, prosím, a hlasujme. (Hlasovanie.) Dobre. Prítomných je 66. Národná rada nie je uznášaniaschopná. Páni z opozície, dám prestávku alebo už ste nám ukázali, že bez vás toto uznesenie neprijmeme a môžme hlasovať ďalej? (Reakcia z pléna.) Pardon? (Reakcia z pléna.) V poriadku. Tak vyhlasujem 15-minútovú prestávku. (Prestávka.) (Po prestávke. Zaznievanie gongu.)
Richter, Ján, minister práce, sociálnych vecí a rodiny SR (2012-06-28):
Ďakujem pekne za slovo, pani podpredsedníčka Národnej rady. Vážená pani poslankyňa, výsluhové dôchodky sú dávkami výsluhového zabezpečenia upravené osobitným zákonom č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Legislatíva osobitného významu sociálneho zabezpečenia policajtov a vojakov nepatrí do kompetencie Ministerstva práce, sociálnych vecí rodiny Slovenskej republiky, za činnosť ktorého ja zodpovedám. Napriek opakovaným snahám Ministerstva práce, sociálnych vecí a rodiny Slovenskej republiky z minulosti o vytvorenie jednotného univerzálneho systému, v ktorom by ozbrojené zložky podliehali všeobecnému systému sociálneho poistenia s tým, že osobitosť výkonu služby by bola riešená formou nadstavby, tieto snahy a zámery neprešli. K otázke financovania výsluhových dôchodkov by sa mali preto vyjadriť siloví ministri. To znamená, že deficit nemôžem ani potvrdiť, ani vyvrátiť. Dlhodobá udržateľnosť dôchodkového systému Slovenskej republiky je riešená Ministerstvom práce, sociálnych vecí a rodiny Slovenskej republiky reformou I. a II. a v budúcom roku aj III. piliera. Otázka vo veci hospodárenia vo výsluhových dôchodkoch policajtov a vojakov je skôr otázkou pre podpredsedu vlády a ministra vnútra Slovenskej republiky. Avšak ak sa neprijmú primerané úpravy v systéme sociálneho zabezpečenia policajtov, je možné očakávať aj taký vývoj, ako ste vy pomenovala. Vami uvádzaný deficit 440 mil. vychádza pravdepodobne z predpokladu, že nenastanú žiadne zásadné zmeny v systéme sociálneho zabezpečenia policajtov. Mám informáciu, že ministerstvo vnútra a Ministerstvo obrany Slovenskej republiky analyzuje súčasný stav systému sociálneho zabezpečenia policajtov a vojakov a pripravuje opatrenia na zabrzdenie nepriaznivého vývoja nárastu počtu poberateľov dávok výsluhového zabezpečenia. Ich cieľom by malo byť zníženie deficitu osobitného účtu na prijateľnú úroveň. Skončil som, pani podpredsedníčka.
Bugár, Béla, podpredseda NR SR (2011-07-12):
Ďakujem. Pani poslankyňa Dubovcová, nech sa páči.
Šípošová, Janka, poslankyňa NR SR (2015-12-15):
Ďakujem pekne. Chcem sa ospravedlniť, pán predseda, zazmätkovala som pri prvom hlasovaní (tlač 1865), bod programu 151. Som zahlasovala za, chcela som hlasovať proti. Prosím vás o opravu v zápise.
Beblavý, Miroslav, poslanec NR SR (2016-09-07):
Ďakujem pekne. Ďakujem všetkým kolegom, hoci hovoria z rôznych uhlov a niekedy aj protichodné názory, myslím, že každý pomenoval niečo, čo legitímne cítia, od pána poslanca Kollára až po pána poslanca Gála. Dovoľte mi preto reagovať možno len na dve-tri kľúčové veci v tej krátkosti. Prvá je, že čo je naozaj kritériom na podporu zákona. No podľa môjho názoru je to kritérium, či prináša významné čisté dobro, teda či tie náklady, ktoré sú, sú významne prekonávané prínosmi, ktoré sú. A to, čo ja som sa snažil v tom vystúpení vysvetliť, je, že tento zákon by mohol toto kritérium poľahky spĺňať, pokiaľ by sme verili, že bude reálne vynútiteľný v praxi. Pokiaľ tomu neveríme, tak aj všetky tie iné dobrá, ktoré v ňom sú, nefungujú, pretože vlastne nakoniec on fungovať ako celok nebude, tak ako keď postavíte vynikajúce, krásne auto, ale motor je nefunkčný, no tak také auto nikto nekúpi a darmo budeme riešiť, že má super karosériu a interiér. To znamená, moja otázka je, že či sme v tom druhom čítaní ochotní vymeniť ten motor, alebo ho teda aspoň upgradnúť tak, aby fungoval ako-tak. Súhlasím s pánom Gálom, že nebude to nikdy dokonalé, len dneska to nie je, dneska je to pod čiarou. A ja poviem, že je to pod čiarou toho, čo sme tu spolu odhlasovali ešte v minulom parlamente, ako tie štyri princípy, lebo tam bol ten princíp účinnej vynútiteľnosti a ten tu chýba. A práve vzhľadom na posledných 25 rokov ja nepoznám na Slovensku človeka, ktorý by si myslel, že keď takýto zákon zveríte okresnému súdu, tak ho zverujete tomu, kto ho naozaj vie vynútiť. Ja sa priznám, že to je pre mňa záhadou. A posledná poznámka, veľmi pekne ďakujem pánovi Rajtárovi za jednu vec, lebo úplne som zabudol na jednu dôležitú vec, ktorá naozaj je v druhom čítaní kľúčová, a to je naozaj to, že v tých návrhoch, ktoré sme s pani poslankyňou Žitňanskou ešte predkladali v minulom období, bola možnosť, aby štát zverejňoval zoznam, čierny zoznam krajín, ktoré reálne nespolupracujú, a z takých krajín by jednoducho nebolo možné zapísať do schránkového zoznamu, resp. bolo by to možné, len ak by tá firma dôveryhodne preukázala, že tie jej papiere sú správne. To je naozaj dôležitá vec, na ktorú som zabudol, pretože tým pádom naozaj ten zákon by bol ešte deravejší. A verím, že keďže pani ministerka to v minulosti so mnou predložila, toto budeme schopní ešte vyriešiť. Ďakujem.
Mikuš, Jozef, poslanec NR SR (2013-06-21):
Áno, pán kolega, máte absolútnu pravdu, tí komunisti vyvlastňovali, ale ten, kto si nedal zaplatiť tých sedemnásť alebo štyridsať halierov, či to bolo v 50. alebo 70. rokoch, tak sa mu jednoducho majetok neprepísal. A dodnes máme stavby nevysporiadané, hlavne to obce a mestá by vedeli povedať, ale aj župy, aj štát, samozrejme, kde máme školy, cesty postavené na súkromných pozemkoch. A neviem, či dožije najmladší poslanec v tejto sále času, kedy sa aspoň časť týchto pozemkov nejakým spôsobom vyrovná, teda štát sa vyrovná s tými majiteľmi pozemkov. Problém tohto zákona je ten, že to, čo ste spomínali, pán kolega Osuský, sa robilo za komunizmu. My sme v demokracii. To je úder. A pán Fecko keď spomínal, že niekde v strede v rolíku, na roli niekde vyrástla nejaká stavba. Áno, ale bolo to z hľadiska, na základe územného plánu, ktorú si spravila tá obec. Mne je skoro jedno, či v Detve sa bude ťažiť zlato, alebo sa ťažiť zlato nebude, ale budem bojovať v tejto sále za to, kým tu budem, aby si Detvania o tom rozhodli. A nie minister alebo nie niekto iný. To isté platí o všetkom. Ak občania chcú mať niečo v okolí svojej obce alebo vo svojej obci, nech si to rozhodnú. A ten, a konanie tohto územného plánu, nemyslím si, aj ako si hovoril, že sa robí tak alebo tak. Ten územný plán má svoje pravidlá a tie pripomienky sa zohľadňujú a musia sa zohľadňovať. A hlavne, nerozhoduje o tom jeden človek. Rozhoduje o tom zbor poslancov, ktorí tam žijú v tej obci. A oni keď sa rozhodnú, tak pravdepodobne asi nechcú tej obci zle. A nemyslím si, že z tých mnoho, mnoho územných plánov bolo nejakých problematických, možno na jednej ruke.
Figeľ, Ján, podpredseda NR SR (2014-05-28):
Ďakujem pekne, aby som zadosť učinil podobne, tak keďže písomne sa nikto neprihlásil, ústne, nech sa páči, hlási sa niekto do rozpravy? Jedno meno je na tabuli. Uzatváram možnosť ďalšieho hlásenia sa. Martin Fronc, nech sa páči.
Zmajkovičová, Renáta, podpredsedníčka NR SR (2012-05-09):
Kolegyne, kolegovia, na vystúpenie pána poslanca Kollára ešte budú reagovať faktickými poznámkami - pán poslanec Dušan Jarjabek, nie je v sále. Takže ďalšia faktická poznámka, pán poslanec Blaha Ľuboš, nech sa páči.
J. Počiatek, minister financií: (2007-06-21):
Vážená pani poslankyňa, ministerstvo výstavby a regionálneho rozvoja ako ústredný orgán štátnej správy zodpovedajúci za bytovú politiku a bývanie ešte v roku 2005 vypracoval Návrh koncepcie štátnej bytovej politiky do roku 2010, ktorý vláda schválila uznesením č. 636 a súčasne týmto uznesením uložila zodpovedným ministrom aj legislatívne úlohy, ktoré nie sú smerované voči mnou riadenému rezortu. Napriek tomu som ešte koncom minulého roka súhlasil s tým, aby na príprave týchto mimoriadne komplikovaných legislatívnych úloh sa podieľali aj zástupcovia ministerstva financií a to konkrétne v pracovnej skupine zriadenej ministrom výstavby a regionálneho rozvoja na príprave návrhu zákona, ktorý upraví podmienky nájomných vzťahov v nájomnom bytovom fonde. Okrem tejto úlohy vláda spomínaným uznesením uložila aj podpredsedovi vlády a ministrovi spravodlivosti v spolupráci s ministrom výstavby a regionálneho rozvoja pripraviť novelu Občianskeho zákonníka, ktorým sa upravia  podmienky poskytovania bytových náhrad. Vážená pani poslankyňa, problematiku výšky nájomného, resp. jeho reguláciu či dereguláciu, čo je v zásade to isté, „riešili“ všetky vlády od roku 92. To, že sa touto problematiku zaoberáme aj teraz po 15 rokoch, len podčiarkuje úspešnosť riešenia tejto úlohy. Transformačný proces v minulosti bol často živelný a nekoncepčný a toto je jeden z dôsledkov tohto procesu, v ktorom došlo k obrovskému prevodu štátneho majetku, krachu podnikov, straty zamestnania stoviek tisícov občanov a k sociálnym disproporciám v jednotlivých regiónoch. Súhlasím s vami, že spoločenské náklady pretavené do ľudského nešťastia v rôznych podobách ako dôsledku necitlivej spoločenskej transformácie sú obrovské a ich dôsledky trvajú. I keď téma deregulácie nájomného je v kompetencii iného rezortu, ministerstvo financií sa od nej neodťahuje a ako som už naznačil, ostatne tak ako ani od iných tém, bude participovať na riešení tejto otázky. Príspevok ministerstva financií však k riešeniu sociálneho statusu občanov chápem v prvom rade v tom, aby prispel k spoločenskej stabilite, stabilite verejných financií, ich efektivite, najmä na strane výdavkov, racionalizácii celej verejnej správy a k jej profesionalizácii. Vaša otázka, pani poslankyňa, je v zásade základnou otázkou, ktorá je symptomatická pre spoločenské diskusie na Slovensku a podľa mňa znie: Kedy, kde a v akom rozsahu nastupuje solidarita, teda štát a v akej miere je za svoju životnú situáciu zodpovedný v tej danej chvíli konkrétny jednotlivec? Ďakujem.
Grendel, Gábor, podpredseda NR SR (2021-05-10):
S faktickou poznámkou pán poslanec Mazurek.
Hrnčiar, Andrej, podpredseda NR SR (2019-04-02):
Dve faktické poznámky. Nech sa páči, pán poslanec Klus.
Figeľ, Ján, podpredseda NR SR (2013-10-28):
Ďakujem pekne. To bol posledný písomne prihlásený rečník. Chcem sa spýtať, či sa niekto hlási ešte do rozpravy ústne. Jeden pán poslanec, Igor Hraško. Končím možnosť hlásiť sa ďalej. Nech sa páči, pán Hraško, máte slovo.
A. Belousovová, podpredsedníčka NR SR: (2008-04-03):
Pýtam sa, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy, pán poslanec Novotný, pán poslanec Fronc, pani poslankyňa Tóthová. Ešte niekto sa chce prihlásiť? (Nezrozumiteľný hlas z pléna.) Na odpoveď, tak pardon. Tak ešte raz prečítam zoznam prihlásených rečníkov: pani poslankyňa Sárközy, pán poslanec Novotný a pán poslanec Fronc. Slovo má pani poslankyňa Sárközy, po nej vystúpi pán poslanec Novotný. Nech sa páči, pani poslankyňa.
Hort, Milan, podpredseda NR SR (2011-09-13):
Pán poslanec Číž ďalej vystúpi s faktickou poznámkou.
Blahová, Natália, poslankyňa NR SR (2017-12-13):
Vážený pán predsedajúci, vážení kolegovia, vážení občania Slovenskej republiky, dovoľte, aby som vám v mene poslaneckého klubu strany Sloboda a Solidarita zapriala krásne a pokojné vianočné sviatky v kruhu blízkych. Rovnako všetkým prajem veľa zdravia, lásky, rozumu a rozvahy do nového roku 2018. Srdečne ďakujeme všetkým kolegom za spoluprácu a milým občanom za podporu. Ďakujeme pekne. (Potlesk.)
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 79 za, 0 proti, 62 sa zdržalo, 1 nehlasoval. Schválili sme uznesenie Národnej rady k návrhu rozpočtu Úradu pre dohľad nad zdravotnou starostlivosťou na rok 2011 až 2013. Poprosím pána poslanca Alexandra Slafkovského, aby uviedol hlasovanie o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov , tlač 152.
Jarjabek, Dušan, poslanec NR SR (2020-07-24):
Ďakujem, pán predsedajúci. Boris, ty si sa dotkol v tej prvej časti tvojho vystúpenia tej tlačovky premiéra súčasného. Už len tá samotná tlačovka bola dôvod na mimoriadnu schôdzu a na jeho odvolanie. Ja skutočne sa k tomu už vracať nebudem, ale bez ohľadu na to, či som v opozícii, alebo v koalícii, ja som sa skutočne hanbil počúvať pri tom televízore. Na mňa to pôsobilo tak otrasne, toľko pýchy, drzosti a nepokory, to ja som v živote nevidel. A okrem toho, čo on si spravil z tých svojich poslancov, on ich v podstate ponížil na použiteľný alebo nepoužiteľný materiál, proste ktorý mu ešte dokonca musí byť vďačný za to, že je v parlamente. To, to je čosi neslýchané, to, čo odznelo na, na tej tlačovke, akým spôsobom to odznelo, aj forma, aj obsah totálne neprijateľné. Ešte raz. Toto je dôvod, toto by mohol byť dôvod, len tá samotná tlačovka na schôdzu, ktorá by riešila odvolanie takéhoto premiéra. To sa proste nesmie.
Kollár, Boris, predseda NR SR (2022-12-13):
Ďakujem pekne. (Potlesk.) S procedurálnym návrhom vystúpi pán poslanec Šipoš.
Hrnčiar, Andrej, podpredseda NR SR (2017-10-10):
Pán poslanec Suchánek, reakcia na faktické poznámky.
Blaha, Ľuboš, podpredseda NR SR (2023-12-18):
Pán poslanec Martin Šmilňák.
Laurenčík, Milan, podpredseda NR SR (2020-05-14):
Prosím, kľud v sále. Pán poslanec, máte možnosť na dvojminútovú otázku.
Horváth, Zoltán, poslanec NR SR (2011-09-14):
Konštatujem, že sme odhlasovali všetky návrhy zo spoločnej správy a z rozpravy. Preto prosím, pán predseda, dajte hlasovať o návrhu gestorského výboru postúpiť návrh zákona do tretieho čítania ihneď.
Dubovcová, Jana, poslankyňa NR SR (2010-12-08):
Prosím, dajte hlasovať o bode 5.
P. Paška, predseda NR SR: (2008-06-18):
(Hlasovanie.) 142 prítomných, 81 za, 32 proti, 29 sa zdržalo. Konštatujem, že sme schválili vládny návrh zákona o kolkových známkach . Pán predseda výboru pre financie, rozpočet a menu pán Jozef Burian uvedie v druhom čítaní hlasovanie o vládnom návrhu zákona o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Je to tlač 601.
Laššáková, Jana, podpredsedníčka NR SR (2014-09-23):
Na vystúpenie pána poslanca s faktickými poznámkami siedmi páni poslanci. Pani poslankyňa Vášáryová, Číž, Jarjabek, Fronc, Blaha, Bugár, Čaplovič a pán poslanec Osuský. Končím možnosť prihlásiť sa s faktickými poznámkami. Nech sa páči, pani poslankyňa Vášáryová.
Laššáková, Jana, podpredsedníčka NR SR (2013-10-15):
Na vystúpenie pána poslanca s faktickou poznámkou pán poslanec Šebej, pani poslankyňa Horváthová, končím možnosť prihlásiť sa s faktickými poznámkami. Nech sa páči, pán poslanec Šebej.
Podmanický, Ján, poslanec NR SR (2017-03-22):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Vašečka, Richard, poslanec NR SR (2016-03-23):
Ďakujem, pán predsedajúci. Chcem teda naozaj potvrdiť, že som napísal list, ktorým žiadam, aby sa táto zmena udiala, aby sa zachovala proporcionalita, to znamená ten pomer 7:6, konkrétny presun pána poslanca Grendela z výboru pre verejnú správu a regionálny rozvoj do branno-bezpečnostného výboru. Ten dôvod je ešte jeden, ktorý chcem podčiarknuť, a to, že člen branno-bezpečnostného výboru, jeden z členov za opozíciu bude nominovaný aj do komisie na kontrolu ITP a celkovo branno-bezpečnostný výbor popri tých osobitných kontrolných výboroch má niektoré špecifické kontrolné funkcie, ktoré iné výbory nemajú. Takže je to naozaj výbor kľúčový. A poviem ešte jednu vec. Áno, my sme sa snažili konkrétne aj včera, aj predchádzajúce dni stretnúť sa s ľuďmi, nebudem osobný, na to najpovolanejšími, ktorí zastupujú vládnu koalíciu, aby sa tieto pomery zmenili, teda snažili sme sa dohodnúť dopredu. Boli sme odmietnutí a nebola s nami nejaká vedená diskusia. Takže preto dávame tento návrh, predkladáme ho plénu na zváženie a žiadam vás o podporu, ktorá je naozaj vecná, spravodlivá, rozumná. Ďakujem.
Bugár, Béla, podpredseda NR SR (2017-02-03):
Na vystúpenie pána kolegu s faktickými jedenásti. Končím možnosť sa prihlásiť. Pán poslanec Jurzyca.
Kremský, Peter, poslanec NR SR (2021-10-27):
Pán predsedajúci, o bode zo spoločnej správy č. 33 nemôžeme hlasovať, nakoľko sme schválili bod č. 32 zo spoločnej správy. Pán predseda, jediný pozmeňujúci a doplňujúci návrh som predniesol ja. Dajte, prosím, hlasovať o tomto návrhu.
Zmajkovičová, Renáta, podpredsedníčka NR SR (2013-10-18):
Chcela by som sa ospravedlniť pánovi poslancovi Simonovi. Ja som si nevšimla, že chcete reagovať na predrečníkov, ktorí reagovali na vaše faktické. Nech sa páči, pán poslanec Simon. A s reakciami na pána ministra; nie sú žiadne. Uzatváram možnosť prihlásiť sa. Nech sa páči.
Pročko, Jozef, poslanec NR SR (2023-12-14):
Ďakujem veľmi pekne. No budem mať dnes viacero procedurálnych. Jeden som už mal, teraz nasleduje ďalší. Navrhujem, aby počas rokovaní Národnej rady Slovenskej republiky mimo pracovných hodín a najmä v nočných hodinách Národná rada Slovenskej republiky neporušovala organizačným pracovníkom ich práva. Majú právo na oddych. Nech Národná rada Slovenskej republiky zabezpečí v mnou spomínaných termínoch rokovanie tak, aby sa tieto práva organizačným pracovníkom neporušovali. Odôvodnenie: Už som dal jeden pozmeňovací návrh ohľadne ľudí, ktorí sú v stravovaní, tak teraz to sú organizační pracovníci, ešte dám ďalšie dva. Ale ja si myslím, že to, čo predvádzate, čo predvádza Národná rada Slovenskej republiky, je obmedzovanie práv týchto ľudí, ktorí po... ktorým porušujete Zákonník práce. Tí ľudia majú právo na oddych, tí ľudia majú právo na to, aby sa mohli vyspať, aby sa mohli pripraviť do zamestnania. Tým, že vy ste dali rokovania, ktoré nie sú v súlade, ktoré ste stlačili, porušujete ich práva.
Lazár, Ladislav, poslanec NR SR (2011-04-05):
Ďakujem pekne, pán predsedajúci. Ja len krátko. Ja keď som začal, som vás poprosil, že reagujte, pýtajte sa ma, čo chcete, môžeme sa konfrontovať, ale nech sa to týka teplární. Takže na všetky ostatné témy, ktoré tu zazneli, nebudem reagovať. Ja som chcel rozprávať a rozprával som celý čas o teplárňach. A napriek tomu, že tu zazneli niektoré pripomienky, nikto mi nevyvrátil fakt, že teplárne majú zostatkovú hodnotu 378 mil. eur a že niekto, teraz si nepamätám presne kto, lebo viacerí, označil, že očakáva tržbu od 160 do 200 mil. eur. A som presvedčený o tom, bohužiaľ, áno, na základe týchto argumentov ste ma o tom nepresvedčili, že robí sa všetko pre to. A v rámci toho mamonu privatizácie ste ochotní pošpiniť všetko, všetkých, len preto, aby ste zdôvodnili privatizáciu, ktorú, si myslím, že konkrétne tieto štátne teplárne, nepotrebujú. Pretože tu nejde len o milión ľudí, tu ide o to, že je to z tých ľudí, ktorí bývajú v mestách, ktorí sú reálne, môžu odoberať teplo z teplární, je to asi 50 %. A to si treba uvedomiť. A títo ľudia to pocítia. A týmto ľuďom zbytočne budem hovoriť niečo ja a zbytočne im budete hovoriť niečo vy. Títo ľudia to reálne pocítia a o tri a pol roka nám dajú vedieť, že kto mal pravdu. Ďakujem pekne. (Potlesk.)
Paška Pavol, predseda NR SR (2012-06-28):
Hlasujeme. (Hlasovanie.) 141 prítomných, 140 bolo za, 1 sa zdržal. Návrh sme postúpili do druhého čítania.
Laurenčík, Milan, podpredseda NR SR (2021-12-07):
Ďakujem. Pán poslanec Alojz Baránik, nech sa páči.
Hrnčiar, Andrej, podpredseda NR SR (2016-09-08):
Ďakujem. Poprosím spravodajcu, aby informoval Národnú radu o výsledku rokovania výborov. Pani Kaščáková, nech sa páči.
Duchoň, Daniel, poslanec NR SR (2012-11-28):
Vážená pani podpredsedníčka, vážené panie poslankyne, vážení páni poslanci, dovoľte, aby som vám odôvodnil návrh výboru pre financie a rozpočet na vydanie zákona, ktorým sa dopĺňa zákon č. 120 o platových pomeroch niektorých ústavných činiteľov Slovenskej republiky v znení neskorších predpisov v druhom a treťom čítaní. Návrh je podaný v súvislosti so súčasným stavom verejných financií a ekonomickou situáciou Slovenskej republiky, pričom navrhuje v roku 2013 neuplatniť zvýšenie platu podľa § 2 zákona č. 120 o platových pomeroch niektorých ústavných činiteľov v znení neskorších predpisov, ale navrhuje ponechať platy na úrovni 2011. Predmetný návrh sa v pôvodnom predloženom znení týkal ústavných činiteľov okrem sudcov, sudcov Ústavného súdu a prokurátorov. Chcem vás však informovať, že na rokovaní výborov bola aj táto oblasť implementovaná do návrhu zákona formou pozmeňujúcich návrhov. Taktiež boli na výboroch posúdené a zapracované pripomienky vlády k tomuto návrhu zákona, ktorý je v súlade s Ústavou Slovenskej republiky, platnými zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Ako už bolo skonštatované, predmetný návrh zákona bude mať pozitívny dopad na štátny rozpočet, pretože sa navrhuje ponechať platy v rovnakej výške ako v roku 2011 a 2012, čo predstavuje úsporu vo vzťahu k predpokladanej výške výdavkov štátneho rozpočtu na rok 2013. Účinnosť návrhu zákona je navrhovaná na 1. január 2013, vzhľadom na skutočnosť, že návrh zákona aj so svojimi finančnými dopadmi je naviazaný na návrh zákona o štátnom rozpočte na rok 2013. Týmto si vás dovoľujem požiadať o podporu predloženého návrhu, ktorý máte uvedený ako tlač 323. Ďakujem za pozornosť.
Krištúfková, Petra, poslankyňa NR SR (2016-03-23):
Sľubujem. (Potlesk.)
A. Belousovová, podpredsedníčka NR SR: (2008-11-06):
Ďalšiu otázku položil opäť pán poslanec Simon, znovu otázku položil ministrovi pôdohospodárstva Slovenskej republiky pánovi Stanislavovi Becíkovi. Otázka znie: „Vážený pán minister, kedy sa začne realizovať nákup vybraných obilnín v dôsledku krízovej situácie na trhu? Kto určí, kde sa bude vykúpené obilie skladovať a za akú cenu?“ Nech sa páči, pán minister, odpovedajte.
Pellegrini, Peter, predseda NR SR (2015-10-07):
Prezentujme sa a hlasujme o návrhu pána spravodajcu prerokovať tento poslanecký návrh zákona v druhom čítaní. (Hlasovanie.) Prítomných 140 poslancov, za hlasovalo 48, proti boli 3, zdržalo sa 84, nehlasovali 5 poslanci. Tento návrh sme neschválili. Ešte pred tým, ako dám slovo pani poslankyni Gibalovej, dovoľte, aby som na balkóne privítal návštevu zo Strednej odbornej školy strojníckej z Kysuckého Nového Mesta. Vitajte u nás! (Potlesk.) Pani poslankyňa Gibalová teraz uvedie hlasovanie o bode 149 programu, ktorým je prvé čítanie o návrhu skupiny poslancov na vydanie ústavného zákona o ochrane starobných dôchodkov (tlač 1740). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona o ochrane starobných dôchodkov , tlač 1740.)
Kollár, Boris, predseda NR SR (2022-05-25):
Prosím techniku, buďte taký dobrý, toto sa stáva skoro stále. Ja by som poprosil vymeniť ten zakliaty prístroj. Pán minister, už ste nám uvoľnili zdroje na nové hlasovacie zariadenie? Prosím, pre záznam, pani poslankyňa Tabák hlasovala za, stopercentne. Ďakujem pekne. Prepáčte, pán poslanec, trocha som vás zdržal, uveďte, prosím, hlasovanie, nech sa páči.
Laurenčík, Milan, podpredseda NR SR (2020-04-23):
Ďakujem. Na vaše vystúpenie evidujem šesť faktických poznámok, posledný bude pán poslanec Sloboda. Nech sa páči, pán poslanec Blaha, máte slovo.